# Gyakran Ismételt Kérdések



<details>

<summary>Kevesebb pénz van a pénztárgép záró jelentésben, mint az iPanel-en/BarSoft-ban, ez hogyan fordulhat elő?</summary>

<mark style="color:red;">**Nem lett kinyomtatva az összes dokumentum, ami a BarSoft-on belül létrejött**</mark>

Amennyiben a pénztárgép-BarSoft kapcsolat nem hibamentes, megeshet, hogy egy-két nyugta nem fog sikeresen kinyomtatódni

Ha a pénztárgép időről időre ki van kapcsolva és elfelejti a dolgozó visszakapcsolni

Ha kifogyott a papírszalag a pénztárgépből

</details>

<details>

<summary>Több pénz van a pénztárgép záró jelentésben, mint az iPanel-en/BarSoft-ban, ez hogyan fordulhat elő?</summary>

<mark style="color:red;">**Több dokumentum lett nyomtatva, mint ami a BarSoft-on belül létrejött**</mark>

Ha a pénztárgépen manuálisan történt értékesítés

Ha a BarSoft-on keresztül kinyomtatott dokumentum újra lett nyomtatva, viszont már egyszer ki lett nyomtatva

</details>

<details>

<summary>Tévesen beütöttem egy rendelést a POS-on, viszont a pénztárgép nem nyomtatta ki a nyugtát, mi a teendő?</summary>

Ilyen esetben fontos, hogy a BarSoft-on belül sztornózzuk ezt a nyugtát, hogy nap végén ne legyen eltérés a BarSoft és a pénztárgép között.

Ehhez válasszuk ki a sztornózásra szánt dokumentumot, majd a sztornó ablakban <mark style="color:green;">**töltsük ki hibás adatokkal**</mark> a mezőket. Így az újonnan létrejött sztornó dokumentum nem fog sikeresen kinyomtatódni a pénztárgépen és megszűnik a különbözet a BarSoft és a pénztárgép között.

</details>

<details>

<summary>Nem látszódik egy vagy több termékem.</summary>

[https://youtu.be/rZHLkcUoIWI](https://youtu.be/rZHLkcUoIWI)

Ha nem látszódik egy vagy több terméked kérlek ellenőrizd, hogy az iPanel -> Katalógus -> Termék elérhetőség menüpontban az adott kategóriában a termék be van kapcsolva és látható illetve elérhető. Fontos, hogy ha ezek után se látható a termék akkor a Katalógus -> Menü szerkesztőben a termék be van kapcsolva és az adott méret is be van kapcsolva.

</details>

<details>

<summary>Hogyan tudom ABC sorrendbe rendezni a termékeimet?</summary>

Annak érdekében, hogy a termékeid a POS-on ABC sorrendben jelenjenek meg a POS eszközön menj be a Beállítások (Fogaskerék ikon) -> Testreszabás menüpontra kattintva az "Egyéb" kategóriában fogsz látni egy "Termékek ABC sorrendben" gombot, erre kattints és a gomb kékre fog váltani majd és a termékeid innentől ABC sorrendben fog megjelenni.

</details>

<details>

<summary>Mi a teendő, ha a vendég helyben fogyaszt de szeretne valamit elvitelre is rendelni?</summary>

Ha a vevő helyben fogyaszt de van olyan terméke amit el is vinne akkor a legegyszerűbb módja ennek, hogy:

1. Felütöd a termékeket amiket helyben fogyaszt.
2. Felütöd azokat a termékeket amiket elvitelre szeretne vinni.
3. Jobb oldalon a rendelésnél kattints azokra a termékekre amiket elvitelre szeretne vinni.
4. A felugró ablakban válaszd ki az első sorban, hogy "Elvitelre" ​ így az összes olyan termék amit Elvitelre kapcsolsz azok a termékek elvitelesként fognak bekerülni a rendszerbe és nem szükséges egy új rendelést létrehoznod.

</details>

<details>

<summary>Hiába hoztam létre két méretet, nem jelenik meg a második, hogyan tudnám aktívvá tenni?</summary>

Amennyiben létrehoztál egy új méretet és nem látható az eszközön kérlek az iPanel V2 -> Katalógus -> Termék elérhetőség menüpontban válaszd ki az adott kategóriát majd keresd meg azt a méretet amit létrehoztál és kapcsold be az "Elérhető" és "Látható" opciókat. Ezt követően már látni is fogod.

</details>

<details>

<summary>A termékem több/más kategóriában található, mint szeretném.</summary>

Amennyiben egy termék bizonyos kategóriákban való megjelenítését szeretnéd szabályozni, az iPanelen tudod ezt elintézni.

1. Lépj a Katalógus -> Menü szerkesztő menüpontba
2. Itt válaszd ki az Összes termék kategóriát
3. Fenn középen a keresőbe írd be a terméked nevét, így alul csak az fog megjelenni.
4. Majd a jobb oldalon a ceruza ikonra kattintva nyissad meg a termék szerkesztését
5. Ezen az oldalon pedig lépj át a Menü, módosítók fülre. Itt találod meg a termékhez rendelt kategóriák szerkesztésének lehetőségét.
6. Kattints a szerkesztés gombra, és válaszd ki az(oka)t a kategóriá(ka)t ahol szeretnéd látni a terméket. (Ha csak kivenni szeretnéd valamelyik kategóriából a terméket, elég az X-re kattintani a nem kívánt kategória neve mellett)

</details>

<details>

<summary>IMIN szoftverfrissítés</summary>

Abban az esetben, ha a képernyő kifagy (fekete), vagy lassú az eszköz ezt meg lehet próbálni 1. körben.

Lépj be az Android beállításaiba, amit a képernyő tetejéről való lehúzás után az értesítési központ jobb alsó sarkában levő fogaskerék ikonnal érsz el.

A beállítások listájában az utolsó elemre bökve éred el "Az eszköz névjegye" opciót.

Az eszköz névjegye megnyitása után a második lehetőség a "Vezeték nélküli frissítés". Ezt megnyitva láthatjuk, hogy a rendszerünk naprakész, vagy található hozzá frissítés. Amennyiben van elérhető frissítés a képernyő alján levő "Letöltés" gombbal kezdhetjük el a folyamatot.

Miután a letöltés és a telepítés is elérte a 100%-ot az eszközt újra kell indítani. Egy felugró ablakban kapunk egy értesítést, ami leírja, hogy az "OK" megnyomása után a már frissített rendszer fog aktiválódni. A "Restart immediately" gomb ugyanezt a funkciót hajtja végre.

Ha először frissítjük a készüléket, az újraindítás után érdemes újra megnézni, hogy áll-e rendelkezésre további frissítés. Ha a rendszerünk egyszer már naprakész volt, akkor nem valószínű, hogy több frissítés lesz egyszerre.

Ez akár több percig is eltarthat a frissítés méretétől függően, ezért érdemes olyan időszakban frissíteni, amikor nem történik eladás.

A frissítés letöltése előtt ellenőrizzük, hogy az eszköz töltöttségi szintje meghaladja a 30%-ot, ezzel elkerülve a telepítés megszakítását.

</details>

<details>

<summary>Első indulás</summary>

Abban az esetben, ha a készüléket először kapcsoltuk be és nem megfelelően erős az internet hálózat okozhat lassulást a rendszerben.

Az első bekapcsoláskor érdemes stabil, nagy sávszélességű hálózaton összerakni az eszközt, hogy a háttér folyamatok végigmenjenek.

</details>

<details>

<summary>Indításkor Üdvözlünk a BarSoft rendszerében képernyő jelenik meg.</summary>

[<img src="https://segitseg-nyujtas.intercom-attachments-1.com/i/o/929585790/c25d1116d02cfe9eb74eb46b/image.png" alt="BarSoft Activate képernyő" data-size="original">](https://app.gitbook.com/o/gga2WFIPgNEzOWzFyggt/s/mQzZ6xCrGb8JPaPyzj94/)

Abban az esetben, ha valamilyen internet probléma van induláskor, vagy véletlenül rákattintottunk a POS-on a beállítások / eszközbeállítások / gyorsítótár törlése gombra, akkor a következő induláskor ez az ablak jelenik meg.

\
Próbáljuk meg az iPanel segítségével újra aktiválni a rendszert. NEM kell semmire sem kattintani, csupán a 6 számjegyet kell megadni, az adott eszköznél és újra betölt az app.

</details>

<details>

<summary>Indításkor a "betöltjük az inspirációt" és vagy "BarSoft logó" beragad.</summary>

Abban az esetben, ha indításkor nincs internet kapcsolat, vagy valamiért rossz a szerver kapcsolat és nem tudja lekérni az index db-t ez a jelenség jön elő.

\
Több megoldás is van erre a problémára:

1. Indítsuk újra az appot - zárjuk be és nyissuk ki újra
2. Indítsuk újra az egész készüléket
3. Töröljük a cache-t (Android)
   1. Hosszan nyomva az app ikonon kattintsunk az "Alkalmazásinformáció" gombra.
   2. Válasszuk ki a Tárhely és gyorsítótár opciót.
   3. A gyorsítótár törlése funkcióval tudjuk törölni a cache-t
4. Telepítsük újra az appot

Fontos! Abban az esetben ha újratelepítjük vagy cache törlést hajtunk végre, az első induláskor mindenképp szükség lesz stabil internet kapcsolatra.

</details>

<details>

<summary>Véletlenül a "Kipróbálom demo módban" gombra kattintottam és nem tudok visszamenni a normál üzemmódba.</summary>

Az ügyfél kikeveredett az aktiváló felületre és véletlenül (izgalmában ﻿😀﻿ ) a kipróbálom demó módban gombra kattintott.

Az eszközön belül a beállítások ➝ Eszköz beállítások ➝ gyorsítótár törlése gombra kattintsunk, majd aktiváljuk újra az eszközt.

</details>

<details>

<summary>Nem működik a nyomtató.</summary>

Ha nem működnek a nyomtatók, több probléma is okozhatja a jelenséget:

1. Internet / belső hálózat probléma
2. Beállítás
3. Eszköz beállítás
4. Nyomtató hiba / nem támogatott nyomtató

Fontos tudni, hogy minden esetben készítünk teszt nyomtatást, amikor beállítjuk a nyomtatót valamilyen feladatra (pl rendelésnyomtatás, blokk nyomtatás, pult beállítás).

Sok esetben viszont előfordul, hogy a kapcsolatot érzékeli a szoftver, de mégsem érkezik ki blokk.

### Vizsgáljuk meg a csatlakozás módját <a href="#h_74607d5566" id="h_74607d5566"></a>

Abban az esetben ha USB-n keresztül van csatlakoztatva a készülék akkor engedélyezni kell a portot (Android), amit úgy tudunk megtenni, hogy amikor csatlakoztatjuk, felugrik egy ablak, amiben ezt meg tudjuk tenni.

[![](https://segitseg-nyujtas.intercom-attachments-1.com/i/o/929585818/78a224bf2e309815ee877302/PrinterUSB.png)](https://segitseg-nyujtas.intercom-attachments-1.com/i/o/929585818/78a224bf2e309815ee877302/PrinterUSB.png)

Abban az esetben ha Bluetooth-os csatlakozást választunk, akkor mindenképpen nézzük meg, hogy párosítva van-e az eszköz.

Az eszköz párosítás után, a listából a "portok" menüpontnál ki tudjuk választani a nyomtatót.

Hogyha hálózaton csatlakoztattuk, ellenőrizzük, hogy az IP cím megfelelő, illetve azt, hogy a nyomtató ugyanazon az alhálózaton van-e.

Az IP címet általában egy selftest papír nyomtatásával meg tudjuk tenni (kikapcsolt állapotban a feed gomb hosszan nyomásával és a bekapcsolással).

### Beállítások vizsgálata <a href="#h_cc6f438201" id="h_cc6f438201"></a>

Nézzük meg, hogy a nyomtató beállításaiban a BarSoft rendszerében ki van-e választva a nyomtató mint "Rendelés nyomtatás be" vagy "Blokknyomtatás". Ha nincs bekapcsolva, akkor ezt tegyük meg és a teszt oldal nyomtatással le tudjuk ellenőrizni, hogy megfelelő-e a kapcsolat.

Fontos!

Abban az esetben, ha nincsenek pultok kiválasztva, a rendelés nyomtatás minden rendelést erre a nyomtatóra fog nyomtatni!

Ha esetleg EPSON protokollon nem működik sehogy sem, akkor érdemes megpróbálni a STAR protokollt, ezt a nyomtató adattábláján meg lehet nézni (neten) , hogy milyen protokollal működik.

### Nyomtató beállításai <a href="#h_a450a7d083" id="h_a450a7d083"></a>

Abban az esetben, ha rossz karaktert látunk, vagy egyből hibára dobjuk a kapcsolatot, akkor érdemes a nyomtató beállításait megnézni, a port: 9100 amin alapesetben kommunikálunk.

Ha egyik módszer se sikerül, próbáljunk meg másképp kapcsolódni a nyomtatóhoz, ha másképp működik, akkor a fentiek valamelyike biztosan nem stimmel, ha más módon se tudunk a nyomtatóhoz kapcsolódni egyik protokollal sem (EPSON, STAR), akkor nagy valószínűség szerint a nyomtató nem támogatott.

</details>

<details>

<summary>Sortöréssel nyomtat a nyomtató.</summary>

A nyomtató beállításai során, nem jó max karakter szám lett megadva.

Ebben az esetben a nyomtató eltávolítása szükséges, majd újra csatlakoztatása.

Nézzük meg, hogy milyen max karakter számmal működik megfelelően a nyomtatás és azt állítsuk be.

</details>

<details>

<summary>Nem megfelelő termékeket nyomtat a nyomtató.</summary>

Nincs, vagy rosszul van beállítva iPanelen a pultok menüpontban a termékek listázása a megfelelő pultokhoz.

Abban az esetben, ha valamelyik termék nincs pulthoz rendelve, az minden esetben minden rendelésnyomtatón ki fog jönni!

Nyomtató beállítások Ellenőrizzük le, hogy a nyomtató beállításoknál megfelelő pultok vannak kiválasztva

Pult beállítások Ellenőrizzük le, hogy az adott termék megfelelő pulthoz van-e hozzárendelve iPanelen

</details>

<details>

<summary>Nem megy ki az összeg a bankkártya terminálra automatikusan.</summary>

Abban az esetben, ha van valamilyen bankkártya terminál összekötés mindenféleképpen szükséges aktív internet kapcsolat.

TEYA esetében a POSLINK összekötést alkalmazzuk, ami neten keresztül kommunikál az eszközzel.

Az internet hiánya mellett lehet még olyan eset is, hogy lejár a TOKEN ami összeköti a BarSoft-ot a TEYA account-al.

Internet kapcsolat Abban az esetben, ha nincs internet kapcsolat, akkor nem fog működni.

TIPP: Ha huzamosabb ideig nem lesz megoldva az internet kapcsolat, akkor érdemes létrehozni egy bankkártya fizetési módot, ami nincs összekötve a TEYA terminállal, a terminált pedig kézi módba állítani, így tudnak tovább értékesíteni bankkártyás fizetéssel is, csak manuálisan.

Amint visszatér az internet kapcsolat, vissza is lehet rakni az összekötést.

Oauth Link Amennyiben van internet (leellenőriztük és minden rendben tényleg) iPanelen a fizetések ➝ online profilok menüponton válasszuk ki a TEYA POSLINK profilt.

Onnan tudjuk, hogy az Oauth linkkel van biztos a probléma, hogy ha iPanelen az eszközök➝ pos eszközök ➝ adott pos profilra kattintva a bankkártya fizetési mód beállításaiban a szerkesztés gombra kattintva ha sok error üzenetet kapunk, akkor újra kell linkelni az biztos.

Nyissuk meg és az Oauth linkkel linkeljük újra a terminált.

FIGYELEM! Az újra aktiváláshoz szükség lesz az ügyfél TEYA belépésére (e-mail cím, jelszó)

Miután ezzel megvagyunk, indítsuk újra a BarSoft POS -t (Infó gomb ➝ újraindítás) és már működni is fog! A terminálon is állítsuk be a megfelelő menüpontot. (Funkciók kezelése -> Kasszaintegráció = legutolsó opció a beállításokban)

</details>

<details>

<summary>Mennyibe kerül a BarSoft szoftver és a modulok használata?</summary>

Áraink nettó árak, az ÁFA-t nem tartalmazzák! Bizonyos modulok ára havidíjas, van amelyiket napidíjban is elérheted.

_**BarSoft alap előfizetés**_

Az alapcsomag mely tartalmazza azokat a funkciókat, amik feltétlen szükségesek egy vendéglátóegység működtetéséhez!

* NTAK kapcsolat
* Bankkártya terminál integráció
* 1 felhasználó, 1 POS licensz, 1 kosár
* Felhő alapú működés offline is!
* Asztalkezelés, bontott fizetés
* Adóügyi integráció
* Termék értékesítés és szerkesztés
* Kedvezmény, Szervízdíj, Borravaló kezelés
* iPanel háttér management rendszer

A csomag havidíja _**9.900 HUF**_

_**Felhasználókezelés**_

Ha szeretnél jogosultságokat és több felhasználót kezelni a POS-on belül.

* Több felhasználó bejelentkezési lehetősége
* Csak POS felhasználó vagy iPanel és POS
* Jogosultságok kiosztása

A modul havidíja _**1.000 HUF**_

_**Asztaltérkép**_

Ha többre vágysz mint egy asztal lista, vizualizáld interaktív asztaltérkép szerkesztő modulunkkal éttermed felépítését!

* Interaktív szerkesztő
* Egy kattintásos asztal hozzáadás, vizuális blokkokkal
* Székek egyszerű kezelése

A modul havidíja _**2.500 HUF**_

_**Kosárkezelés**_

Rendszerünk több kosár kezelésére is képes, ami azt jelenti, hogy a folyamatban lévő rendelést el tudod menteni.

* Kosártartalom mentése
* Végtelen számú kosár nyitási lehetőség
* Új kosár indítása az előző mellett

A modul havidíja _**1.000 HUF**_

_**ÁFA-s számla kiállítás**_

Állíts ki ÁFA-s számlát közvetlenül a BarSoft rendszerén keresztül! Számlázz.hu vagy Billingo integrációval.

* Adóügyi nyomtató esetén egyszerűsített számla nyomtatás
* Automatikus adatbeolvasás az adószám alapján
* QR kód megjelenítése a nyugtán ahol le tudják tölteni a számlát PDF formátumban

A modul havidíja _**1.000 HUF**_

_**Nyomtatás és pultkezelés**_

Ha több pultod van és fontos, hogy a rendelésen lévő termékek bemenjenek a konyhára, vagy a kávé / koktél pultba.

* Akármennyi nyomtató hozzáadásának lehetősége
* Pultok alapján nyomtatási beállítások
* Pultok létrehozása és termékek hozzáadása a pultokhoz

A modul havidíja _**1.000 HUF**_

_**Teljes körű statisztika**_

Láss teljes körű statisztikát úgy ahogy te szeretnéd! Ha van olyan ötleted amit szeretnél látni az adatokból, szívesen fogadjuk!

* Részletes statisztika az eladásokból
* Műszakok és online rendelések statisztikája
* Időszakra bontás

A modul havidíja _**1.000 HUF**_

_**Franchise modul**_

Ha több üzleted van, egy helyen tudod majd kezelni az értékesítést és termék, felhasználó managementet!

* Több lokáció kezelése egy helyen
* Felhasználók kezelése központilag mindegyik lokációra
* Termék és méret láthatósági beállítások külön árral

A modul havidíja _**5.000 HUF**_

_**Házhozszállítás modul**_

Kezeld házhozszállítás rendeléseidet a BarSoft rendeléskezelőjében integrálva!

* Saját házhozszállítás kezelő rendszer ügyfél rögzítéssel, státuszolással
* Foodora integráció, státuszkezeléssel és automatikus NTAK beküldéssel (HAMAROSAN)
* WOLT integráció, státuszkezeléssel és automatikus NTAK beküldéssel

A modul havidíja _**2.500 HUF**_

_**További POS licensz**_

Ha további POS licenszt szeretnél vásárolni az előfizetésedhez könnyedén megteheted!

* Minden funkciót tudni fog amit kértél
* Napidíjas konstrukció ha csak néhány nap szeretnéd használni
* Havidíjas konstrukció ha mindig szeretnéd használni

A modul havidíja _**5.000 HUF**_

A modul napidíja _**500 HUF**_

_**További OrderManager licensz**_

Ha szeretnél szakítani a konyhai blokkokkal és teljesen digitalizálni üzleted, akkor a konyhai kijelző lesz a te választásod!

* Rendelések managementje több szinten
* Napidíjas konstrukció ha csak néhány nap szeretnéd használni
* Rendelések státuszkezelése akár termékenként

A modul havidíja _**4.000 HUF**_

A modul napidíja _**400 HUF**_

_**Pincér kézi rendelésfelvevő licensz**_

Teljes értékű POS funkciók mobilra optimalizálva

* Teljes értékű POS funkciók a mobilon
* Akár adóügyi összekötéssel fizettetés az asztalnál
* Rendelésfelvétel az asztalnál

A modul havidíja _**5.000 HUF**_

A modul napidíja _**500 HUF**_

_**Másodkijelző licensz**_

Másodkijelzőn mutatjuk a kosár tartalmát, valamint ha olyan a bankkártya integráció, interaktívan tudunk borravalót kezelni.

* Másodkijelzőn kosártartalom megjelenítése
* Interaktív borravaló adás és upsellezés
* Beépített NFC olvasó a könnyű fizetés érdekében SOFT POS segítségével
* Bármilyen tablet lehet, kábeles összekötés nélkül

A modul havidíja _**2.500 HUF**_

_**KIOSK licensz**_

Az automata rendelésfelvevő kollégád

* Rendelés leadás és bankkártyás vagy QR kódos fizetés helyben
* iPanel adatbázisból dolgozik, így csak egyszer kell felvinned a termékeket
* Gyors, egyszerű, modern rendelésfelület

A licensz havidíja _**20.000 HUF**_

_**BrandApp licensz**_

Kommunikálj ügyfeleiddel saját appodon keresztül!

* Online házhoz, elvitelre, vagy helyben fogyasztásra rendelés
* Ha kéred hozzá a VIP modult, a rendelések mellé saját kuponrendszert és pontgyűjtést is hozzá csatolhatsz!
* Beépített bankkártyás fizetés

A licensz havidíja _**20.000 HUF**_

_**VIP Modul - Loyality Program**_

Kommunikálj ügyfeleiddel saját appodon keresztül!

* Háromfajta kuponkezelés
* Saját függvények létrehozása a beváltáshoz és megszerzéshez.
* Pontgyűjtés és pontok levásárlása

A modul havidíja _**15.000 HUF**_

</details>

<details>

<summary>Hogy lehet nagyobb betűméretet, termék kártyákat állítani illetve színeket beállítani a POS-on?</summary>

Lépj a beállításokba a fogaskerék segítségével, majd válaszd ki a Testreszabás gombot.

Itt a kinézet részleg alatt találod a gombszín állításának lehetőségét, a sötét vagy világos téma választót. Ezeken felül a méret állító beállításokat, mint Termék betűméret, Termék oszlopok száma, magassága vagy kategória oszlop szélessége.

A többi helyen levő karakterek méretét már nem a program szabályozza, hanem az operációs rendszer. Ezek megnövelésére is van lehetőség, igaz azok már nem a BarSoft-on belül találhatóak.

_Androidon:_\
Beállításokon belül a Megjelenítés (Display) alatt található Betűméret (Font size) opciót kiválasztva megnövelhetjük az operációs rendszer által szabályozott karaktereket.

_Windows-on:_\
Windows verziótól függ, de általában Windows gomb + U billentyű, vagy válassza a Start > Beállítások > Akadálymentesség (vagy Könnyű kezelés, angolul Accessibility) lehetőséget.

Válassza a Szövegméret (vagy Szöveg nagyobbá tétele, angolul Font size) lehetőséget.

Húzza jobbra a Szövegméret csúszkát a szöveg méretének növeléséhez.

Ha elégedett a szöveg méretével, válassza az Alkalmaz lehetőséget.

Amennyiben túl nagyra állítjuk a Windows rendszer betűméretét, a BarSoft-on belül lehetséges, hogy néhány elem takarásba kerül, ezért érdemes leellenőrizni, hogy a megnövelt méret megfelelő megjelenítést hoz magával, mielőtt bezárnánk a betűméret állító ablakot

_Ha külön termékenként szeretnénk a kártyák színét módosítani, iPanel V2-n tudjuk megtenni az ehhez szükséges lépéseket._

A Katalógus, Menü szerkesztőben az adott termék szerkesztésénél az Alapadatok fülön alul található a "POS termék háttér" és a "POS szöveg színe" gomb. Ezekkel lehet a termék kártya háttérszínét és a szöveg színét állítani. Beállítás után a "Mentés" gombbal jobb felül jóvá tudjuk hagyni a változtatásokat. Amennyiben a változás nem történt meg a POS felületén, indítsuk újra a BarSoft appot.

</details>

<details>

<summary>Van lehetőség tömeges termékfeltöltésre?</summary>

_Két mód áll rendelkezésünkre tömeges termék feltöltés elvégzéséhez_

Ha még nincs digitálisan, szövegesen rögzítve az étlap:\
iPanel V2-n navigálj a Katalógus ->Menü szerkesztőhöz, majd válaszd ki a kategóriát, amelyikbe szeretnéd a termékeket létrehozni, majd kattints a műveletek gombra, majd a Tömeges termék létrehozás műveletre. Ez fel fog hozni egy ablakot, ahol elég csak a termék nevét és árát beírni, a táblázat magától bővül. Miután felvittük a termékeket már létre is lehet hozni őket a rendszerben, a Létrehozás gombbal

Ha már van egy Excel táblázatom a termékek nevével, árával méretével:\
iPanel V2-n navigálj a Katalógus ->Menü szerkesztőhöz, majd válaszd ki a kategóriát, amelyikbe szeretnéd a termékeket létrehozni, majd kattints a műveletek gombra, majd a Excelből importálás műveletre. Ez fel fog hozni egy ablakot, aminek segítségével ki tudod tallózni a számítógép fájljai közül a táblázatot, majd ki tudod választani, hogy melyik oszlopban melyik adat szerepel. Ezután a Párosítás gombbal be is importálódnak a termékek.

</details>

<details>

<summary>Hogyan tudok törölni?</summary>

_Termék törlése a kosárból_\
Amennyiben felütöttünk egy terméket a POS felületén véletlenül, vagy a vendég meggondolta magát eladás közben, szükséges lesz eltávolítani az adott terméket a kosárból.\
Ezt úgy teheted meg, hogy kiválasztod a tételt amit törölni szeretnél, majd a felugró ablakban "Termék törlése a kosárból" gombot kiválasztod.\
Ha az összes terméket törölni szeretnéd, a jobb felső sarokban levő kuka ikont kell kiválasztani, majd a felugró ablakban kell jóváhagyni a kosár törlést.

_Termék törlése az asztalra már beküldött rendelésből_\
Ha már beküldtük a rendelést egy asztalra a POS-ról, viszont törölni szeretnénk terméket belőle, át kell lépni a Rendelések menüpontba. Itt rendelés nézetben ki tudjuk választani azt a rendelést, amelyikből törölni szeretnénk, majd a törölni kívánt tétel kiválasztása után a "Termék törlése" gomb megnyomásával küldünk egy nyugtát a nyomtatóra, amely értesíti a személyzetet a termék törléséről, illetve el is tűnik a rendelésből.

_Termék törlése a rendszerből_\
**Ezek a funkciók az iPanel V2 felületen érhetőek el a katalógusban.**

_Termék ideiglenes törlése a rendszerből_\
Abban az esetben, ha mondjuk minden nyáron árulunk Mangós jeges teát, de ezt telente nem szeretnénk feltüntetni a POS képernyőn, úgy érdemes csak az elérhetőséget, vagy az Engedélyezve kapcsolót állítani. A kettő közötti fő különbség, hogy az elérhetőséget üzletenként vagyis lokációk alapján lehet állítani, az Engedélyezve kapcsoló pedig globálisan kapcsolja a termék elérhetőségét.

_Termék végleges törlése a rendszerből_\
Hibás termék felvitel miatt, vagy ha egy terméket kétszer vittünk fel a rendszerbe.\
Az iPanel V2 katalógusban található menü szerkesztő az, ahol tudunk termékeket törölni.\
A leggyorsabb módja egy termék végleges törlésének, ha a termék megtalálása után a sor végén lévő kuka ikonra kattintunk. Egy felugró ablakban jóváhagyás után már el is tűnt a termék.\
Ha belépünk a termék szerkesztésébe, itt is található egy Termék törlése gomb, ehhez is szükséges lesz a megerősítés\
Amennyiben több terméket szeretnénk egyszerre törölni, erre is van lehetőség, Első lépésként válaszd ki a termékeket amelyeket törölni szeretnél, majd kattints a műveletek gombra, azon belül pedig megtalálod a Termékek törlése gombot ami mögött zárólejben mutatjuk, hogy hány terméket jelöltél ki törlésre. Ha több mappából vagy kategóriából szeretnél törölni egyszerre, azt is megteheted.

_Kategória/Alkategória/Mappa törlése a rendszerből_\
**Ezek a funkciók az iPanel V2 felületen érhetőek el a katalógusban.**

_Kategória ideiglenes törlése a rendszerből_\
Ha csak egy bizonyos ideig szeretnénk szüneteltetni egy vagy több kategória megjelenítését a POS-on, érdemes a kategória "Engedélyezve" kapcsolóját kikapcsolni. Így a struktúra megmarad, tehát ha később szeretnénk, hogy visszaálljon ami volt, elég újra engedélyezni a kategóriát és készen is vagyunk.\
Ehhez a katalóguson belül a "Szerkesztés" gombot kell megnyomni, majd a szerkeszteni kívánt kategória melletti ceruza gomb megnyomásával fel fog jönni egy ablak, ahol az első sorban található az "Engedélyezve" kapcsoló.\
Amennyiben egy kategória nem elérhető, a neve beszürkül és nem mutatjuk alapjáraton a katalógusban. Ahhoz hogy a nem engedélyezett kategóriák is látszódjanak.

_Kategória végleges törlése a rendszerből_\
A katalógusban a szerkesztés gomb megnyomása után a törölni kívánt kategória neve melletti ceruzát megnyomva feljön a kategória szerkesztő ablak, ennek az alján található a "Kategória törlése" gomb Amennyiben törlöd a kategóriát többé nem fogod tudni kiválasztani és a termékek átkerülnek a "Kategória nélküliek" részbe.

_Rendelés törlése az asztalra beküldés után_\
Ha a POS-on kiválasztottál egy asztalt a rendelésnek, majd azt be is küldted, van még lehetőséged törölni ezt a rendelést.\
Lépj át a Rendelések fülre, majd a törölni kívánt rendelést kiválasztása után megjelenik egy Megszakítás gomb. Ezen gomb megnyomása egyből Sikertelenül lezárja a rendelést, illetve küld egy listát a nyomtatóra a termékekről, amik törölve lettek.

_Rendelés törlése a rendszerből fizettetés után_\
Ha nem használunk asztalokat, egyből fizettetünk, de fizetés után sztornózni szeretnénk a rendelést, a beállítások Előző rendelések menüpontba kell átlépnünk, majd a rendelés kiválasztása után a jobb felső sarokban levő ... ikonra bökve előjön a rendelés sztornózása gomb. Ezt megnyomva a rendelés törölve lesz a rendszerből, de a fizetés ténye és összege nem.

_Fizetés törlése a rendszerből (Storno)_\
Sztornózni pénztárgép integráció esetében a beállítások, Műszakok, Pénztár dokumentumok menüpont alatt lehet.\
Itt ki kell választanunk azt a nyugtát, amelyiket sztornózni szeretnénk.\
A nyugták időrendben egymás alatt kilistázva találhatóak, könnyebb megtalálhatóság érdekében.\
Miután a kiválasztottuk a sztornózandó nyugtát, előjön egy Sztornó gomb. Megnyomása után egy felugró ablakban kell megadnunk (a nyugta dátumát, amennyiben másik napon készült a nyugta, mint a sztornó,) a pénztárgép AP számát, a Zárás számát, és a Nyugtaszámot. Ezeken felül szükség lesz egy indokra is.\
Az adatok kitöltése után a mentés gomb lenyomásával létrejön a Sztornó dokumentum, és küldjük az integrációnak megfelelő adatot a pénztárgép felé.

_Nyomtató törlése a POS-ról_\
Ha szeretnénk kitörölni a beállított nyomtatót (például hibás beállítás vagy eszközcsere miatt), lépjünk be a beállítások, Nyomtatók menüpontba, majd ellenőrizzük, hogy a nyomtató amit törölni szeretnénk nincs kiválasztva blokk nyomtatásra. A Blokk nyomtatás funkciót egy zöld felirat is jelzi a nyomtató kártyán. Amíg ez ki van választva, a nyomtató eltávolítása nem lehetséges. A kártya jobb felső sarkában levő ... gombbal előhozhatjuk a nyomtató menüjét, itt pedig a "Kiválasztás megszüntetése" opciót kiválasztva meg fog jelenni a "Nyomtató eltávolítása" lehetőség.

_Eszköz törlése a rendszerből_\
_Ha POS, KIOSK, OrderManager, Másodkijelző eszközödet szeretnéd törölni a rendszerből, ezt iPanel V2 felületen tudod megtenni._\
Lépj az Eszközök menüpontra, majd válaszd ki az eszköz típusát amit törölni szeretnél. A menüponton belül az eszköz kártyáján találsz egy ceruza ikont. Ennek megnyomásával az eszköz szerkesztő ablak fog felugrani, itt található a Törlés gomb.\
&#xNAN;_&#x41;mennyiben törlöd az eszközt többé nem fogod tudni használni. Ez egy végleges folyamat._\
Ettől függetlenül új eszközt tudsz létrehozni és aktiválni, de az új eszköz adatai a statisztikában külön lesznek számolva.

_Fizetési mód törlése_\
_Statisztikai szempontból fizetési módokat nem fogsz tudni törölni létrehozás után! A kapcsolódó beállításokat az iPanel V2 felületen tudod elvégezni._\
Az engedélyt tudod elvenni, ha már többet nem szeretnéd használni, vagy ki tudod szedni az adott eszköz Fizetési módjai közül.\
Az engedélyt a Fizetési módok menüpont alatt a Fizetési módok fül alatt levő kártyákra kattintva tudod megadni vagy elvenni.Az eszköz fizetési módjait az adott eszköz kártyáján levő bankkártya ikon megnyomásával éred el. Itt kilistázzuk a már hozzárendelt fizetőeszközöket, amit tudsz szerkeszteni, vagy a fizetési mód melletti X gombokkal tudod eltávolítani.\
&#xNAN;_&#x41; fizetési módok módosítása az eszköz újraindítása után frissül._

_Asztalok törlése_\
_Asztalok törlése a rendszerből_\
Asztalok törlésére jelenleg nincs mód, viszont az engedély megvonásával a rendszerünkön (POS, BrandApp) nem fog megjelenni az asztal választáskor.\
&#xNAN;_&#x41; beállításhoz iPanel V2 felületre lépj be!_\
Az Asztalok menüpontba lépés után egyből láthatod az asztalokat, amelyek engedélyezve vannak. Ezeket zöld felirattal jelezzük a táblázatban. A sor végén megtalálható ceruza gomb megnyomásával előjön az asztal tulajdonságainak ablaka. Ennek a tetején található az engedélyezve kapcsoló, aminek állításával el tudjuk tüntetni az asztalt

_Asztalok törlése az asztaltérképről_\
Ha módosult az asztalok elrendezése az üzletben, vagy esetleg kikerült egy asztal és szeretnénk kitörölni az asztaltérképről.\
&#xNAN;_&#x41; beállításhoz a POS felületén lépj a beállításokba._\
Itt az Asztal térkép menüpontot megnyitva láthatjuk a szerkesztőt.\
A nem kívánt asztal kiválasztása (akár a térképen, akár a listán baloldalt választjuk ki) után előjön egy Asztal szerkesztése ablak. Itt jobb oldalt alul az "Asztal levétel térképről" megnyomásával és jóváhagyással az asztal lekerül az adott térképről.\
Ezután nyomjunk jobb felső sarokban a Mentés gombra, és kész.

_Felhasználók törlése az adott lokációról / üzletből_\
Törlésre jelenleg nincs mód felhasználók terén, jogosultságot tudunk elvenni egy adott felhasználótól. Ha azt szeretnénk, hogy az adott felhasználó többé ne tudjon bejelentkezni a POS rendszerünkbe, az iPanel V2 felületen a felhasználók menüpontban az adott felhasználó sora végén található ikonokkal tudjuk szabályozni, melyik lokáción milyen jogosultsággal rendelkezzen.

</details>

<details>

<summary>Hol látom a visszajáró összegét?</summary>

Ahhoz, hogy megjelenítsük a visszajárót a képernyőn, lépj be a beállításokba, Testreszabás menüpont, azon belül pedig Működési beállítások. Itt található egy "Pénzösszeg ki" gomb. Amennyiben ez nincs kiemelve, a készpénz fizetési opció mellett kell látnod egy "Pénzösszeg" gombot.\
Kattints a "Pénzösszeg" gombra, és add meg a kapott pénz mennyiségét.\
A rendszer automatikusan kiszámolja és megmutatja a visszajáró összeget a fizetés után.

</details>

<details>

<summary>Hogyan lehet sorrendet állítani?</summary>

_Kategória sorrend módosítás_\
_Ha a POS-on, BrandAppon vagy KIOSK-on megjelenő kategóriák sorrendjén szeretnél állítani, ezt az iPanel V2 felületen tudod szerkeszteni._\
A Katalóguson belül a Menü szerkesztőben fogsz találni egy "Sorrend módosítása" gombot a kategóriák felett. Megnyomása után felugrik egy ablak amiben drag'n'drop módszerrel, azaz kattintás és húzással tudod változtatni az elemek sorrendjét. Miután végeztél, a mentés gomb megnyomása után a sorrend már az új rendszer szerint kell hogy látszódjon.

_Termék sorrend módosítás_\
_Ha a POS-on, BrandAppon vagy KIOSK-on megjelenő termékek sorrendjén szeretnél állítani, ezt az iPanel V2 felületen tudod szerkeszteni._\
A Katalóguson belül a Menü szerkesztőben az adott kategória kiválasztása után fogsz találni egy sárga "Sorrend szerkesztése" gombot a termékek felett. Megnyomása után felugrik egy ablak amiben drag'n'drop módszerrel, azaz kattintás és húzással tudod változtatni az elemek sorrendjét. Miután végeztél, a mentés gomb megnyomása után a sorrend már az új rendszer szerint kell hogy látszódjon.

_Termék méret sorrend módosítás_\
_Ha a POS-on, BrandAppon vagy KIOSK-on megjelenő termék méretek sorrendjén szeretnél állítani, ezt az iPanel V2 felületen tudod szerkeszteni._\
A Katalóguson belül a Menü szerkesztőben, miután megtaláltad a terméket, aminek a méreteit szeretnéd sorrendbe rendezni, kattints a szerkesztés (ceruza) gombra. Itt fogsz találni egy "Sorrend szerkesztése" gombot a méretek felett. Megnyomása után felugrik egy ablak amiben drag'n'drop módszerrel, azaz kattintás és húzással tudod változtatni az elemek sorrendjét. Miután végeztél, a mentés gomb megnyomása után a sorrend már az új rendszer szerint kell hogy látszódjon.

_Fizetési mód sorrend módosítás_\
_Ha a POS-on megjelenő fizetési módok sorrendjén szeretnél állítani, ezt az iPanel V2 felületen tudod megtenni a Fizetési módok menüpontban._\
A jelenlegi rendszer ABC sorrendbe rendezi a fizetési módokat, tehát ha a sorrendet szeretnénk módosítani a legegyszerűbb módszer megszámozni minden fizetési módot, pl: "01 Bankkártya", "02 Készpénz", stb.\
Így a számok átírásával tudunk módosítani a sorrenden.

</details>

<details>

<summary>Szeretném beállítani, hogy bizonyos rendelések kifizetésekor ne nyomtasson az adóügyi egység nyugtát</summary>

Amennyiben azt szeretnéd elérni, hogy a fizetéskor ne küldje ki a szoftver az adatokat az adóügyi egységre, két lépésre lesz szükség.

* iPanelen létre kell hozni egy fizetési módot, aminek a típusa átutalás, és ezt hozzá is kell rendelni az adott eszközhöz, amin szükséges lesz egy szoftver újraindítás, hogy megjelenjen az új fizetési mód.
* Majd a POS-on a BarSoft-on belül a beállítások menüpontban, az Adóügyi egység opción belül, ha legörgetsz a képernyő alján megjelenik egy gomb "Utalásos fizetésnél ne nyomtasson" felirattal.

Ha ez be van kapcsolva, és a POS-ra való felütés után fizetéskor az átutalás típusú fizetési módot válasszuk ki, így összesítőt nyomtatunk blokk nyomtatón, de a pénztárgépen nem.

</details>

<details>

<summary>A fizetési módot hozzáadtam iPanelen, de nem jelenik meg a BarSoftban</summary>

Elég egy újraindítás és máris látszódni fog, ezt a leggyorsabban az infó gomb megnyomásával fogod megtalálni, itt található egy "App újraindítása" gomb. Ez újraindítja az alkalmazást, utána már látszódnia kell az újonnan létrehozott fizetési módnak.

</details>

<details>

<summary>Sorosan szeretném csatlakoztatni az adóügyi egységet, melyik portot válasszam?</summary>

_iMin Swan 1-et használok_\
SER/dev/ttyS3

_Sunmi D2S-t használok_\
SER/dev/ttyS0

</details>

<details>

<summary>Hogyan tudok új asztalt létrehozni?</summary>

_Új asztal létrehozását az iPanel V2 felületen tudod intézni._\
Lépj az Asztalok menüpontba, majd válaszd ki a lokációt, ahova asztalokat szeretnél létrehozni.\
Jobb felül található egy "Új létrehozása" gomb, ez előhoz egy ablakot, ahol meg tudod adni az asztal adatait.

_Egyszerű:_\
Az Engedélyezve kapcsoló bekapcsolásával egyből látható asztalt fogsz létrehozni. Add meg a nevét, a lokációját, ahova létre szeretnéd hozni. Amennyiben Fruitsys integrációt használsz, add meg az ExtID-jét annak az asztalnak, amelyikhez kapcsolni szeretnéd.

_Haladó:_\
Ha több asztalt szeretnél egyszerre létrehozni, azt a haladó fülön tudod megtenni.\
Itt ha előtagként meg tudod adni pl: "Terasz", "Földszint", "Emelet", stb.\
Ez fog szerepelni a számozás előtt.\
Amennyiben már létrehoztál valamennyi asztalt, és bővíteni szeretnéd a listát, a Számozás kezdete mezőbe írd be, honnan szeretnéd hogy induljon az előtag utáni számozás.\
Asztalok száma mezőbe írd be hány darab asztalt szeretnél létrehozni.\
Ellenőrizd, hogy az "Asztal lokációja" menüben az a lokáció van kiválasztva, ahova létre szeretnéd hozni az asztalokat.

A Létrehozás gomb megnyomása után várd meg míg elkészülnek az asztalok, és kész is vagy.

</details>

<details>

<summary>Jó PIN kóddal próbálok belépni, mégsem enged be a rendszer</summary>

_Az ellenőrzéshez szükséged lesz az iPanel V2 felületre._

Lépj a Felhasználók menüpontba, majd az adott felhasználó sorának a végén a kis üzlet ikonra kattintva jön fel a jogosultság, amit kezel a POS rendszere. Amennyiben a felhasználónak nincs jogosultsága a lokáción, ahol próbál belépni, úgy nem fogja beengedni a rendszer.

Egy felhasználónak legalább user azaz felhasználó jogosultsági szintre van szüksége az eladáshoz.

Magasabb szintű jogosultsággal több beállítás is elérhető a POS-on

</details>

<details>

<summary>Nem látszik a kategória amit létrehoztam</summary>

Ellenőrizd, hogy a kategória engedélyezve van e, illetve található-e benne legalább 1 termék, ami szintúgy elérhető, engedélyezve van és látható.

</details>
